Paterna participa en una jornada de plantació de vegetació autòctona en la ribera del riu Túria
14/12/2015

# Paterna participa en una jornada de plantació de vegetació autòctona en la ribera del riu Túria

[![Grup de persones que ha participat en la plantació](/images/noticias/2015/12/plantacion-turia.jpg)](/images/noticias/2015/12/plantacion-turia.jpg)

14.12.2015

Més de 60 persones han participat en esta jornada mediambiental on s’han plantat 70 espècies de ribera en Parc Natural del Túria

La regidora de Medi Ambient de l’Ajuntament de Paterna, Núria Campos, ha participat este matí en una jornada de plantació de vegetació autòctona en la ribera del riu Túria per a millorar este paratge natural al seu pas per Paterna amb espècies com àlbers o salzes.

L’actuació mediambiental de hui s’emmarca en EcoplantMed, un projecte europeu sobre bones pràctiques de recuperació i repoblació mediambiental que té com a objectiu la conservació i el foment de l’ocupació de la planta autòctona i en la qual, a més del consistori paterner, han participat la Coordinadora en Defensa dels Boscos del Túria i el Centre d’Investigació i Experimentació Forestal.

Campos, que ha plantat un vimen, ha explicat que "amb esta repoblació, contribuïm a la conservació i recuperació d’este espai natural, a més de mitigar els impactes generats en el parc per la canya, una espècie que ocupa i invadeix gran part de la ribera del riu i acaba ofegant les plantes autòctones".

La regidora també ha incidit en “la importància, tant de les bones pràctiques mediambientals com del voluntariat ambiental, com a conductes clau en la protecció i conservació d’este paratge natural tan valuós per al nostre municipi".

En este sentit, ha recordat que l’Ajuntament de Paterna col•labora en el manteniment del parc amb els regs mitjançant el camió bóta mentres que la Coordinadora contribueix eliminant els rebrots de canyes.

Finalment, Nuria Campos ha destacat que "la importància d’una jornada com la de hui resideix a plantar moltes plantes, sinó a tindre èxit en la repoblació, aconseguint que sobrevisquen a les circumstàncies meteorològiques adverses".